Diari Oficial de la Generalitat Valenciana


Sumari del DOGV 5807, del 16-07-2008 (2008/7661)

ACORD de 5 de juny de 2008, de la Junta de Govern del Col·legi Oficial de Farmacèutics de la Província d'Alacant, pel qual s'aprova donar publicitat a la creació del fitxer de dades de carácter personal del Registre de Societats Professionals, de titularitat pública.
---------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2008/06/05/(1)/dof/vci/html**

### Dades del document

Número de DOGV
:   5807

Data del DOGV
:   16-07-2008

Secció del DOGV
:   I. DISPOSICIONS GENERALS

Número del document
:   2008/7661


Data del document
:   05-06-2008

Organisme emissor
:   Col·legi Oficial de Farmaceutics d'Alacant

Tipus de document
:   Acord

Descriptors 

:   * Alacant
    * col·legi professional
    * base de dades
    * legislació
    * farmacèutic
    * dades personals

ACORD de 5 de juny de 2008, de la Junta de Govern del Col·legi Oficial de Farmacèutics de la Província d'Alacant, pel qual s'aprova donar publicitat a la creació del fitxer de dades de carácter personal del Registre de Societats Professionals, de titularitat pública. [2008/7661]  
L'Assemblea General extraordinària del Col·legi Oficial de Farmacèutics de la Província d'Alacant, en sessió celebrada el dia 17 de març de 2008, va aprovar la modificació dels Estatuts del Col·legi a fi d'adaptar-los a la Llei 2/2007, de 15 de març, de Societats Professionals.   
L'article 8.4 de la referida Llei establix que «la societat s'inscriurà igualment en el Registre de Societats Professionals del col·legi professional que corresponga al seu domicili, a l'efecte de la seua incorporació a este i que este puga exercir sobre aquella les competències que li atorga l'ordenament jurídic sobre els professionals col·legiats».   
Dins del termini legalment establit (disposició transitòria segona) el Col·legi Oficial de Farmacèutics de la Província d'Alacant ha creat el corresponent Registre de Societats Professionals el qual té com a conseqüència la creació d'un nou fitxer públic de dades de caràcter personal que té com a finalitat la correcta administració d'este.   
En compliment del que disposa la normativa vigent en matèria de protecció de dades de caràcter personal s'acorda:   
Primer. Creació de fitxer  
Per a la correcta administració del Registre de Societats Professionals del Col·legi Oficial de Farmacèutics de la província d'Alacant, en compliment del que disposa l'article 20.1 de la Llei Orgànica 15/1999, de 13 de desembre, de Protecció de Dades de Caràcter Personal, s'ha creat en este Col·legi Oficial el fitxer de dades de caràcter personal amb les característiques que es detallen en l'annex I d'este acord.  
Segon. Mesures de seguretat  
El fitxer creat complix les mesures de seguretat establides en el Reial Decret 1.720/2007, de 21 de desembre, pel qual s'aprova el Reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal.   
Tercer. Exercici de drets d'oposició, accés, rectificació i cancel·lació   
Les persones les dades de les quals queden incloses en el fitxer creat podran exercitar els drets d'oposició, accés, rectificació i cancel·lació establits en el títol III de la Llei 15/1999, de 13 de desembre, de Protecció de Dades de Caràcter Personal, i es dirigiran en els termes previstos per la normativa vigent al Registre de Societats Professionals d'este Col·legi situat al c/ Jorge Juan núm. 8 d'Alacant (codi postal 03948).   
Quart. Publicació  
El present acord serà publicat en el Diari Oficial de la Comunitat Valenciana.   
Alacant, 5 de juny de 2008.- El president: Jaime Juan Carbonell Martínez  
Annex I  
Fitxer de dades de caràcter personal del Registre de Societats Professionals del Col·legi Oficial de Farmacèutics de la Província d'Alacant  
Fitxer: Registre de Societats Professionals   
1. Responsable del fitxer: Col·legi Oficial de Farmacèutics de la Província d'Alacant.   
2. Servici davant el qual es poden exercitar els drets d'oposició, accés, rectificació i cancel·lació: Registre de Societats Professionals del Col·legi Oficial de Farmacèutics de la província d'Alacant, c/ Jorge Juan, núm. 8 d'Alacant (codi postal 03397).   
3. Nom i descripció del fitxer creat: Registre de Societats Professionals del Col·legi Oficial de Farmacèutics de la província d'Alacant. Fitxer de dades personals necessaris per a l'administració i gestió del Registre de Societats Professionals del Col·legi.   
4. Caràcter informatitzat o manual estructurat del fitxer: mixt.   
5. Mesures de seguretat que s'apliquen: bàsic.   
6. Tipus de dades de caràcter personal que s'inclouran en el fitxer:  
- Dades de caràcter identificatiu: nom i cognoms, DNI/NIF, direcció (postal, electrònica).  
- Dades professionals: indicació de la condició o no de soci professional, col·legi professional a què pertany, número de col·legiat, indicació de l'habilitació per a actual per a l'exercici professional, condició d'administrador o representant de la societat.   
- Altres dades: la resta de mencions exigides per la normativa vigent per a la inscripció registral de la forma societària de què es tracte.   
7. Descripció detallada de la finalitat del fitxer i usos previstos d'este: gestió i administració del Registre de Societats Professionals.   
8. Persones o col·lectius sobre els quals es pretén obtindre dades o que resulten obligats a subministrar-los: socis, administradors i representants de les societats professionals que hagen d'inscriure's en el Registre del Col·legi Oficial de Farmacèutics de la província d'Alacant i notaris autoritzants de les escriptures de constitució o de modificació del contracte social.   
9. Procedència o procediment de recollida de dades:   
- Procedència: l'interessat o el seu representant legal, Registre Mercantil.   
- Procediment de recollida de dades: fitxes d'adscripció, declaracions, comunicacions de l'administració, de notaris i registradors mercantils, dels consells o col·legis oficials de farmacèutics, d'altres consells o col·legis professionals de distinta professió, del propi interessat o del seu representant legal, documentals o telemàtiques.   
10. Òrgans i entitats destinatàries de les cessions previstes: Ministeri de Justícia, Generalitat Valenciana, Consell General de Col·legis Oficials de Farmacèutics.


Còpia Permalink ELI